มหาวิทยาลัยศิลปะแห่งลอนดอน
ระบบการเรียนการสอน

เซ็นทรัลเซนต์มาร์ติน (Central Saint Martins หรือ CSM) เป็นสถาบันการออกแบบระดับโลกที่มีชื่อเสียง โดยเฉพาะด้านแฟชั่นดีไซน์ CSM มีหลักสูตรด้าน Art and Design หลายแขนง เช่น Architecture, Product Design, Fine Art, Graphic Communication Design, Jewellery Design และ Material Futures เป็นต้น ไม่เพียงเท่านั้น ที่นี่ยังมีคอร์สที่แปลกแหวกแนวอย่างคอร์ส Applied Imagination in the Creative Industries ซึ่งเป็นวิชาที่ผลักดันให้เราคิดนอกกรอบ และตรวจสอบความคิดนั้นด้วยทฤษฎีแห่งความจริง อีกหนึ่งสิ่งที่ทำให้ CSM เป็นที่หมายปองของเหล่านักเรียน ย่อมมาจากความสำเร็จที่โดดเด่นของศิษย์เก่าที่ล้วนแต่เป็นผู้นำในตลาดศิลปะและการออกแบบ ซึ่งจะเห็นได้จากแบรนด์ชั้นนำต่างๆ ไม่ว่าจะเป็น Alexander McQueen, Apple, Burberry, The Guardian newspaper, IDEO, Lego, Vogue magazine และ Zaha Hadid Architects เป็นต้น
วิทยาลัยการสื่อสารแห่งลอนดอน (LONDON COLLEGE OF COMMUNICATION หรือ LCC) เป็นผู้นำการศึกษาระดับโลกด้านการออกแบบและการสื่อสารมวลชน (Creative Communications) หรือจะพูดให้เข้าใจง่ายก็คือ LCC เป็นสถาบันที่รวมศาสตร์แห่งนิเทศฯไว้นั่นเอง โดยมีคอร์สที่หลากหลายกว่า 50 คอร์สที่ออกแบบมาเพื่อให้เข้ากับยุค Digital ณ ปัจจุบัน อย่างการสร้างภาพยนตร์หรือการออกแบบเกม (Game Design) สิ่งที่ขาดไม่ได้เลยคือ เทคนิคด้าน Special Effect และภาพเสมือนจริง ซึ่งหาเรียนได้ในคอร์ส Visual Reality และ Visual Effects ส่วนอีกคอร์สที่กำลังมาแรงและเป็นที่ต้องการของตลาดงาน อย่างคอร์ส User Experience Design ก็มีอยู่ที่นี่เช่นกัน ส่วนการเรียนการสอนของ LCC เน้นการลงมือทำจริง เพื่อให้นักเรียนได้พัฒนาตัวเองอย่างเต็มที่ ในการเตรียมความพร้อมสู่บริษัทใหญ่ๆ เช่น Ladybird Books, the National Trust, Nike, Nokia และ Urban Outfitters เป็นต้น แต่เนื่องจากสายงานทางด้านสื่อสารมวลชนได้พัฒนาอย่างรวดเร็ว LCC จึงเน้นพัฒนาให้นักเรียนใช้ความคิดสร้างสรรค์และพยายามพัฒนาหลักสูตรให้ก้าวหน้าเสมอเพื่อที่นักเรียนจะได้มีความพร้อมในการประกอบอาชีพLCC จะเน้นให้นักเรียนเรียนรู้ผ่านการปฏิบัติงาน นักเรียนจะมีโอกาสในการพัฒนาความคิดสร้างสรรค์และลงมือทำงานในสตูดิโอที่เตรียมอุปกรณ์ไว้ครบครัน โดยสิ่งอำนวยความสะดวกและอุปกรณ์จะมีสตูดิโอสำหรับถ่ายภาพหรือถ่ายทำรายการโทรทัศน์ ห้องมืด ห้องจัดแสดงภาพ ห้องถ่ายทอดสด สตูดิโอสำหรับการพิมพ์และห้องสื่อข่าว
วิทยาลัยศิลปศาสตร์เชลซี (Chelsea College of Arts) มี Interior ให้เรียน ด้วยคอร์สที่ผสมผสานระหว่าง Architecture และ Interior ควบรวมกับ Product Design ซึ่งทำให้สามารถประยุกต์ไปใช้ทั้งการออกแบบตกแต่งภายใน, การตกแต่งหน้าร้านและการจัดพื้นที่ใช้งานให้ลงตัว ส่วนอีกคอร์สที่น่าจะเป็นที่ถูกตาต้องใจของคนที่รักสิ่งทอ การปัก ถัก ทอ พิมพ์ และย้อมผ้าก็คือ Textile Design ซึ่งที่นี่มีเครื่องมือที่ทันสมัยให้นักเรียนได้ใช้ workshop กัน ซึ่งเป็นจุดเด่นที่ทำให้จะจัดพื้นที่การเรียนการสอนให้เป็นพื้นที่เอื้ออำนวยและกระตุ้นความคิดสร้างสรรค์ในตัวนักเรียนเพื่อให้นักเรียนได้ค้นพบและพัฒนาความคิดสร้างสรรค์ในตัวเองและสร้างผลงานแปลกใหม่ออกมา วิทยาลัยนี้ได้ชื่อว่าเป็นวิทยาลัยที่โด่งดังที่สุดของลอนดอนในด้านศิลปะและการออกแบบ โดยมีนักเรียนมากกว่า 1,400 คนเข้ามาเรียนด้านวิจิตรศิลป์ กราฟิกดีไซน์ การออกแบบตกแต่งที่ว่างภายใน และการออกแบบลายผ้า ซึ่ง Chelsea ไม่น้อยหน้าไปกว่าแคมปัสอื่นเลย อีกคอร์สที่น่าสนใจของ Chelsea นั่นก็คือ Curating and Collections ซึ่งเป็นคอร์สสำหรับผู้ที่ต้องการจะเป็น ภัณฑารักษ์ หรือผู้ดูแลพิพิธภัณฑ์นั่นเอง ทั้งนี้นักเรียนของ Chelsea อาจมีโอกาสจะได้ฝึกงานร่วมกับบริษัทดัง ๆ เช่น Google, Discovery Channel, H&M, Hilton London, Penguin Randon House and Sky Arts นอกจากนี้ ทางวิทยาลัยยังมีชื่อเสียงระดับโลกจากการผลิตศิลปินและนักออกแบบแนวหน้าของโลก รวมถึงมีศิษย์เก่าที่ชนะรางวัล Turner Prize ไม่ว่าจะเป็น Haroon Mirza, Chris Ofili and Peter Doig, Tatty Devine ผู้ก่อตั้ง Harriet Vine MBE และ Rosie Wolfenden MBE
วิทยาลัยแฟชั่นลอนดอน (London College of Fashion หรือ LCF) เป็นสถาบันที่รวมศาสตร์แห่งแฟชั่นทุกแขนงไว้ที่เดียว กว่า 70 คอร์ส ที่นี่เน้นการเรียนการสอนแบบผสมผสานแฟชั่นเข้ากับวิทยาศาสตร์ และเทคโนโลยี โดยมีคอร์สหลักๆ 3 แขนง คือ Fashion Design, Fashion Media และ Fashion Business ซึ่งทาง LCF มองคำว่า “Fashion” ลึกลงไปมากกว่าการออกแบบเสื้อผ้าอาภรณ์ โดยที่นี่ยังมีคอร์สอื่นๆ ที่น่าสนใจอีกมากมายที่เกี่ยวโยงกับ Fashion ไม่ว่าจะเป็น Fashion Illustration, Fashion Photography, Fashion Management, Fashion Curation, Fashion Futures หรือจะคอร์ส Cosmetic Science ซึ่งเป็นคอร์สที่สรรสร้างมาเพื่อคนที่สนใจด้านเครื่องสำอางโดยเฉพาะแต่เนื่องจาก London College of Fashion ปรับตัวเข้ากับความเปลี่ยนแปลงและความทันสมัยในด้านการออกแบบอยู่เสมอ London College of Fashion จึงเป็นวิทยาลัยที่อยู่ในอันดับต้นๆของโลกที่เปิดหลักสูตรสอนด้านแฟชัน การวิจัยและการให้คำปรึกษา โดยวิทยาลัยแห่งนี้จะเน้นการพัฒนาความคิดของนักเรียน ทาง LCF ยังสนับสนุนให้นักศึกษาได้ฝึกงานกับบริษัทชั้นนำทั้งในประเทศอังกฤษ และประเทศต่างๆ ไม่ว่าจะเป็น Balenciaga Paris, Louis Vuitton Paris, Phillip Lim New York, Alexander Wang New York, Tommy Hilfiger Amsterdam, Adidas Germany, DKNY New York และอีกมากมาย
วิทยาลัยศิลปะแคมเบอร์เวลล์ (Camberwell College of Arts) เป็นสถาบันที่ความโดดเด่นทางด้านการออกแบบ โดยเฉพาะด้าน Design,  Visual Arts และ Fine Art Digital ซึ่งถือเป็นการฉีกกฎเกณฑ์การเรียนแบบเดิมๆ ที่ทำให้ผู้เรียนได้ค้นพบการสร้างสรรค์ที่ผสมผสานระหว่างงาน Digital และงาน Hand made เข้าไว้ด้วยกัน นอกจากนี้ทางสถาบันยังมีห้องปฏิบัติการ (Workshop) ทางด้าน Digital Media, 3D workshop, Photography และ Printmaking ให้นักเรียนได้ใช้งานจริงและเปิดโอกาสให้ผู้เรียนฝึกฝีมือร่วมกับศิลปิน ดีไซเนอร์ และผู้ผลิตผลงานชั้นแนวหน้าของสาขาวิชานั้นๆ เพื่อเพิ่มโอกาสให้แก่ผู้เรียนในสายงานสร้างสรรค์ที่อยากทำ ทั้งสตูดิโอออกแบบ Pentagram, V&A Museum, Wellcome Trust, Nike, National Theatre รวมไปถึงสายงานแฟชั่นอย่าง Alexander McQueen
โรงเรียนสอนศิลปะวิมเบิลดัน (Wimbledon College of Arts) เป็นสถาบันมีชื่อเสียงในระดับนานาชาติ มีความโดดเด่นและดีที่สุดในด้าน Theatre and Screen Design ของประเทศอังกฤษ โดยเฉพาะคอร์ส Theatre Design และ Production Arts for Screen ที่สร้างสรรค์ขึ้นมาเพื่อคนที่หลงเสน่ห์ของละครเวที ชอบทำงาน Special Effect และการจัดทำฉาก  และเมื่อฉากพร้อมแล้ว เครื่องแต่งกายก็เป็นส่วนสำคัญที่จะทำให้เวทีออกมาครบสมบูรณ์ นั่นคือคอร์ส Costume for Theatre and Screen เพื่อผลักดันให้นักเรียนได้ไปเป็นศิลปินและดีไซน์เนอร์รุ่นใหม่ในอนาคต โดยนักเรียนที่จบคอร์ส อาจมีโอกาสได้ร่วมงานกับบริษัทชั้นนำ อาทิเช่น Madame Tussauds, the Royal Opera House และ Windsor Castle เป็นต้น